sukhrobnurali/uzbek-legal-corpus huggingface dataset:
“OʻZBEKNEFTEGAZ” MXK KORXONALARI VA TAShKILOTLARI HISOBVARAQLARIDAN TOʻLOVLARNI AMALGA OShIRISh VA ULARGA “OʻZKOMMUNXIZMAT” AGENTLIGINING HUDUDIY GAZ TAʼMINOTI KORXONALARIDAN TUShADIGAN TOʻLOVLARI TOʻGʻRISIDAGI NIZOMNI TASDIQLASh HAQIDA
(resolution, 2018-04-05)

Oʻzbekiston Respublikasi Prezidentining 1998-yil 4-fevraldagi PF–1923-son “Hisob-kitob tizimini takomillashtirish hamda respublika va mahalliy budjetlarga toʻlovlar tushishini ragʻbatlantirish chora-tadbirlari toʻgʻrisida”gi farmoni, Oʻzbekiston Respublikasi Vazirlar Mahkamasining 2002-yil 20-martdagi 90-son “Tabiiy gaz yetkazib berish va uning uchun hisob-kitob qilish tizimini yanada takomillashtirish toʻgʻrisida”gi (Oʻzbekiston Respublikasi Qonun hujjatlari toʻplami, 2002-yil, 5-6-son, 42-modda), 2003-yil 19-maydagi 225-son “Neft mahsulotlari bilan taʼminlash tizimini va ularni sotishda hisob-kitob qilish mexanizmini yanada takomillashtirish toʻgʻrisida”gi (Oʻzbekiston Respublikasi Qonun hujjatlari toʻplami, 2003-yil, 9-10-son, 75-modda), 2003-yil 2-oktabrdagi 421-son “Respublika gaz taʼminotini boshqarish tizimini takomillashtirish chora-tadbirlari toʻgʻrisida”gi (Oʻzbekiston Respublikasi Qonun hujjatlari toʻplami, 2003-yil, 19-son, 179-modda), 2003-yil 21-oktabrdagi 460-son “Oʻzbekneftgaz” Milliy xolding kompaniyasining boshqaruv tuzilmasini takomillashtirish toʻgʻrisida”gi (Oʻzbekiston Respublikasi Qonun hujjatlari toʻplami, 2003-yil, 20-son, 192-modda) qarorlariga muvofiq qaror qilamiz: 1. Oʻzbekneftegaz” MXK korxonalari va tashkilotlari hisobvaraqlaridan toʻlovlarni amalga oshirish va ularga “Oʻzkommunxizmat” agentligining hududiy gaz taʼminoti korxonalaridan tushadigan toʻlovlari toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligidan davlat roʻyxatidan oʻtkazilgan kundan boshlab oʻn kundan keyin kuchga kiradi.
TURKMANISTON BILAN HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Turkmaniston Prezidenti S.A. Niyozovning 2004-yil 19-noyabrda Oʻzbekistonga qilgan rasmiy tashrifi davomida erishilgan bitimlar va ahdlashuvlar amalga oshirilishini taʼminlash hamda siyosiy, savdo-iqtisodiy va madaniy-gumanitar sohalarda ikki tomonlama hamkorlikni kengaytirish uchun shart-sharoitlar yaratish maqsadida Vazirlar Mahkamasi qaror qiladi: 1. Turkmaniston bilan hamkorlikni kengaytirishga qaratilgan, tashrif davomida erishilgan bitimlar va ahdlashuvlarni amalga oshirish tadbirlari rejasi ilovaga muvofiq tasdiqlansin. 2. Oʻzbekiston Respublikasi Tashqi ishlar vazirligi, Iqtisodiyot vazirligi, Tashqi iqtisodiy aloqalar agentligi, Milliy xavfsizlik xizmati, Ichki ishlar vazirligi, Qishloq va suv xoʻjaligi vazirligi tashrif davomida imzolangan hujjatlar va bitimlar amalga oshirilishi ustidan zarur nazorat oʻrnatsinlar. 3. Oʻzbekiston Respublikasi Bosh vazirining oʻrinbosarlari R.S. Azimov, E.M. Gʻaniyev va M.Z. Usmonov bir oy muddatda Turkmanistonning vakolatli organlari bilan hamkorlikda Oʻzbekiston Respublikasi bilan Turkmaniston oʻrtasidagi tashqi savdo aylanmasi tarkibini chuqur oʻrganib chiqsinlar, chegaradagi savdoni rivojlantirish masalalarini ishlab chiqsinlar va ikki tomonlama savdo turlarini kengaytirish va hajmini koʻpaytirish yuzasidan aniq takliflar kiritsinlar. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
SAMARQAND CHOY QADOQLASH FABRIKASINI RIVOJLANTIRISH CHORA-TADBIRLARI TOʻGʻRISIDA
(resolution, 2005-01-12)

Samarqand choy qadoqlash fabrikasining yaratilgan ishlab chiqarish quvvatlaridan samarali foydalanish va qadoqlangan choy ishlab chiqarish hajmlarini koʻpaytirish maqsadida Vazirlar Mahkamasi qaror qiladi: 6. Oʻzbekiston Respublikasi Davlat bojxona qoʻmitasi, Iqtisodiyot vazirligi, Tashqi iqtisodiy aloqalar agentligi boshqa manfaatdor idoralar bilan birgalikda 2005-yildan boshlab respublikaga choy xom ashyosi keltirish faqat qadoqlash avtomatlariga ega boʻlgan yuridik shaxslar va yuridik shaxs boʻlmagan yakka tartibdagi tadbirkorlar tomonidan ularning ishlab chiqarish quvvatlaridan ortiq boʻlmagan hajmlarda amalga oshiriladigan tartibni belgilasinlar. 7. 2005-yil 1-apreldan boshlab chakana savdo tarmoqlarida choyni qadoqlanmagan holda sotish taqiqlansin.
QURBON HAYITINI NIShONLASh TOʻGʻRISIDA
(resolution, 2021-02-22)

Muborak Qurbon hayitini shodu xurramlik bilan oʻtkazish xalqimizning azaliy anʼanalaridan ekani, ushbu sananing jamiyatimiz maʼnaviy hayotida muhim oʻrin egallashi va “Sihat-salomatlik yili”da insonlarda ruhiy-maʼnaviy, jismoniy poklik sifatlarini shakllantirishdagi ahamiyatini eʼtiborga olib hamda Oʻzbekiston Respublikasi Prezidentining “Diniy bayram — Qurbon hayitni dam olish kuni deb eʼlon qilish haqida” 1991-yil 20-iyundagi PF–221-son Farmoni ijrosi yuzasidan Vazirlar Mahkamasi qaror qiladi: 1. 2005-yilda Qurbon hayitining birinchi kuni 21-yanvarga toʻgʻri kelishi haqida Oʻzbekiston musulmonlari idorasi Ulamolar Kengashining qarori eʼtirof etilsin hamda 21-yanvar kuni mamlakatimizda dam olish kuni deb eʼlon qilib, bayram sifatida keng nishonlansin. 2. Mutasaddi idora va jamoat tashkilotlari Qurbon hayitining joylarda tartibli va yuqori darajada oʻtishi uchun tegishli tadbirlarni amalga oshirsinlar.
Isteʼmolchilarga elektr energiyasini yetkazib berish tartibi toʻgʻrisidagi nizomni tasdiqlash haqida
(order, 2014-03-17)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Elektr energetikada nazorat boʻyicha “Oʻzdavenergonazorat” davlat inspeksiyasi toʻgʻrisidagi nizom”ga asosan va Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-sonli qarorini hamda Oʻzbekiston Respublikasi Vazirlar Mahkamasining 2004-yil 1-noyabrdagi “Elektr energiyasidan foydalanganlik uchun hisob-kitob qilish mexanizmini tubdan takomillashtirish chora-tadbirlari toʻgʻrisida”gi 511-sonli qarorini bajarish Nazorat-rejasining 2-bandini ijro etish maqsadida, buyuraman: 1. “Isteʼmolchilarga elektr energiyasini yetkazib berish tartibi toʻgʻrisidagi nizom” ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtgan kundan boshlab 10 kundan keyin amalga kiritilsin. 3. Mazkur buyruq kuchga kirgan kunidan boshlab “Oʻzdavenergonazorat” inspeksiyasining 2004-yil 15-iyuldagi Oʻzbekiston Respublikasi Adliya vazirligida roʻyxatdan oʻtgan (2004-yil 29-iyul, roʻyxat raqami 1392 — Oʻzbekiston Respublikasi Qonun hujjatlari toʻplami, 2004-y. 30-son) “Isteʼmolchilarga elektr energiyasini yetkazib berish tartibi toʻgʻrisida nizom”ni tasdiqlash haqidagi 257-sonli buyrugʻi oʻz kuchini yoʻqotgan deb hisoblansin. 4. Ushbu buyruqning bajarilishi ustidan nazoratni oʻz zimmamda qoldiraman.
IXTISOSLAShTIRILGAN “OʻZAUKSIONSAVDO” TAShKILOTINI TUGATISh TOʻGʻRISIDA
(resolution, 2021-02-22)

Mahsulotlarni sotish bozor prinsiplari va mexanizmlarini joriy qilish jarayonini yanada chuqurlashtirish, markazlashtirilgan ixtisoslashtirilgan taqsimot tizimini bartaraf etish maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar agentligi, Davlat mulki qoʻmitasi, Markaziy banki, Oʻzbekiston tovar-xomashyo birjasining Oʻzbekiston tovar-xomashyo birjasi tarkibidagi ixtisoslashtirilgan “Oʻzauksionsavdo” tashkilotini tugatish toʻgʻrisidagi taklifi qabul qilinsin. 2. Ixtisoslashtirilgan “Oʻzauksionsavdo” tashkilotini tugatish bilan bogʻliq ishlarni muvofiqlashtirish uchun ilovaga muvofiq tarkibda tugatish komissiyasi tashkil etilsin. Tugatish komissiyasi ixtisoslashtirilgan “Oʻzauksionsavdo” tashkilotini tugatish bilan bogʻliq masalalarni qonun hujjatlarida belgilangan tartibda koʻrib chiqsin va hal qilsin. 3. Oʻzbekiston tovar-xomashyo birjasi ikki hafta muddatda respublika norezidentlariga erkin muomaladagi valyutaga xomashyo, materiallar va tayyor mahsulotlar (tovarlar) sotish boʻyicha birja savdolari oʻtkazish uchun savdo maydonchasi tashkil etsin. 4. Oʻzbekiston Respublikasi Mehnat va aholini ijtimoiy muhofaza qilish vazirligi tugatish komissiyasi bilan birgalikda ixtisoslashtirilgan “Oʻzauksionsavdo” tashkilotining tugatilishi munosabati bilan boʻshab qoladigan xodimlarni ishga joylashtirish chora-tadbirlarini koʻrsin. 5. Vazirlar Mahkamasining “Yuqori likvidli mahsulotlarni kim oshdi savdosida sotishni tashkil etish chora-tadbirlari toʻgʻrisida” 2001-yil 12-iyuldagi 298-son qarori (Oʻzbekiston Respublikasi QT, 2001-y., 7-son, 40-modda) hamda “Mahsulotlarni kimoshdi savdolarida sotish mexanizmini takomillashtirish toʻgʻrisida” 2004-yil 22-apreldagi 193-son qarori (Oʻzbekiston Respublikasi QT, 2004-y., 4-son, 40-modda) oʻz kuchini yoʻqotgan deb hisoblansin. 6. Oʻzbekiston Respublikasi Adliya vazirligi, Oʻzbekiston tovar-xomashyo birjasi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsinlar. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“VIMM-BILL-DANN” KOMPANIYASI ISHTIROKIDAGI KORXONALARNI QOʻLLAB-QUVVATLASH TOʻGʻRISIDA
(resolution, 2006-07-07)

Sut va sut mahsulotlari bozorini yanada rivojlantirish uchun xorijiy investorlarni jalb qilish, Oʻzbekiston Respublikasi aholisining yuqori sifatli oziq-ovqat mahsulotlariga boʻlgan ehtiyojini taʼminlash, eksportga yoʻnaltirilgan va importning oʻrnini bosuvchi mahsulotlar ishlab chiqarishni koʻpaytirish, shuningdek yangi ish oʻrinlari yaratish maqsadida Vazirlar Mahkamasi qaror qiladi: 1. Quyidagilar: “Vimm-Bill-Dann-Produkti Pitaniya” kompaniyasi (Rossiya Federatsiyasi) “Oʻzgoʻshtsutsanoat” uyushmasi “Toshkent-Sut” ochiq aksiyadorlik jamiyatining 76,98 foiz aksiyalarini sotib olganligi hamda oʻz shuʼba kompaniyasi — “VBD Toshkent” MCHJ xorijiy korxonasini tashkil etganligi; 2005—2009-yillar mobaynida “Vimm-Bill-Dann-Produkti Pitaniya” kompaniyasi zamonaviy yuqori ishlab chiqarish texnologiyalari, asbob-uskunalar va intellektual mulk, “Toshkent-Sut” OAJning hosil boʻlgan (1,5 million AQSH dollariga teng miqdordagi) kreditorlik qarzlarini toʻlash va boshqa mablagʻlar sifatida 7,3 million AQSH dollari miqdorida investitsiya qoʻyishni moʻljallayotganligi maʼlumot uchun qabul qilinsin. 2. Oʻzbekiston Respublikasi Iqtisodiyot vazirligi sut va sut mahsulotlari ishlab chiqarish va uni qayta ishlash boʻyicha “VBD Toshkent” MCHJ xorijiy korxonasi kompaniyasi loyihasini belgilangan tartibda Oʻzbekiston Respublikasining 2005—2009-yillardagi Investitsiya dasturiga kiritsin. 3. Quyidagilar: “VBD Toshkent” MCHJ xorijiy korxonasi va uning rasmiy distribyutorlariga “Vimm-Bill-Dann” kompaniyasining mahsulotlarini, naqd pullarni har kuni belgilangan tartibda inkassatsiya qilish sharti bilan, aholiga naqd pulga avtofurgonlardan sotishga; “VBD Toshkent” MCHJ xorijiy korxonasiga fermer, dehqon xoʻjaliklaridan va jismoniy shaxslardan sutni Oʻzbekiston Respublikasi Markaziy banki tomonidan “Oʻzgoʻshtsutsanoat” uyushmasi korxonalari uchun belgilangan tartibda naqd mablagʻlarga mustaqil ravishda sotib olishga ruxsat etilsin. 4. Maʼlumot uchun qabul qilinsinki, “VBD Toshkent” MCHJ xorijiy korxonasi amaldagi qonun hujjatlariga muvofiq: roʻyxatdan oʻtkazilgan vaqtidan boshlab 7 yil muddatga daromad (foyda) soligʻi toʻlashdan; 7. Toshkent shahar hokimligi 2005-yil 1-yanvardan boshlab “VBD Toshkent” MCHJ xorijiy korxonasini mahalliy soliqlar va yigʻimlarning barcha turlarini toʻlashdan besh yil muddatga ozod qilsin. 8. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari chorvachilik xoʻjaliklari tashkil etish uchun yer uchastkalari ajratishda hamda chakana savdoni amalga oshirish huquqi uchun tegishli ruxsatnomalar berishda “VBD Toshkent” MCHJ xorijiy korxonasiga koʻmaklashsinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z.Usmonov va R.S.Azimov zimmasiga yuklansin.
“Turon shoyisi” sanatoriy-profilaktoriy kompleksini Margʻilon shahridagi 22-son nogiron bolalar ixtisoslashtirilgan maktabiga berish toʻgʻrisida
(resolution, 2021-02-22)

Nogiron bolalarning oʻqishi va dam olishi uchun qulay shart-sharoitlar yaratish maqsadida Vazirlar Mahkamasi qaror qiladi: 1. “Turon shoyisi” ochiq aksiyadorlik jamiyati, Fargʻona viloyati hokimligi, “Sogʻlom avlod uchun” jamgʻarmasi va Oʻzbekiston Respublikasi Davlat mulki qoʻmitasining Fargʻona viloyati, Margʻilon shahri, B.Margʻiloniy koʻchasi, 32-uyda joylashgan “Turon shoyisi” sanatoriy-profilaktoriy kompleksini “Turon shoyisi” ochiq aksiyadorlik jamiyati balansidan Fargʻona viloyati xalq taʼlimi boshqarmasi balansiga Margʻilon shahridagi 22-son ixtisoslashtirilgan maktabining nogiron bolalari uchun bepul oʻtkazish toʻgʻrisidagi taklifiga rozilik berilsin. 2. Fargʻona viloyati hokimligi, Xalq taʼlimi vazirligi “Turon shoyisi” ochiq aksiyadorlik jamiyati bilan birgalikda: bir oy muddatda “Turon shoyisi” sanatoriy-profilaktoriy kompleksining belgilangan tartibda balansdan balansga berilishini va qabul qilib olinishini taʼminlasinlar; berilayotgan “Turon shoyisi” sanatoriy-profilaktoriy kompleksi Vazirlar Mahkamasining 2004-yil 9-iyuldagi 321-son qarori bilan tasdiqlangan 2004 — 2009-yillarda buziladigan, mukammal rekonstruksiya qilinadigan, mukammal va joriy taʼmirlanadigan umumtaʼlim maktablari oʻrniga yangi umumtaʼlim maktablarini qurishning asosiy koʻrsatkichlari doirasida 2006-yilda Maktab taʼlimini rivojlantirish dasturiga kiritsinlar, berilayotgan kompleksni keyinchalik rekonstruksiya qilsinlar va uning negizida aqliy jihatdan zaif bolalar uchun ixtisoslashtirilgan maktab tashkil qilsinlar. 3. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qaroriga 2-ilovadan 183-pozitsiya (“Turon shoyisi” sanatoriy-profilaktoriy kompleksi) chiqarib tashlansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z.Usmonov zimmasiga yuklansin.
OʻZBEKISTON RESPUBLIKASI HISOB PALATASINI TASHKIL ETISH TOʻGʻRISIDA” OʻZBEKISTON RESPUBLIKASI PREZIDENTINING 2002-YIL 21-IYUNDAGI PF-3093-SONLI FARMONIGA OʻZGARTISH VA QOʻSHIMCHALAR KIRITISH TOʻGʻRISIDA”
(decree, 2025-11-26)

Oʻzbekiston Respublikasi Hisob palatasining faoliyatini samarali tashkil etish, uning zimmasiga yuklatilgan asosiy vazifalar va funksiyalar soʻzsiz amalga oshirilishini taʼminlash, respublikaning markaziy iqtisodiy organlari bilan bahamjihat harakat darajasini oshirish maqsadida: 2. Oʻzbekiston Respublikasi Prezidentining “Oʻzbekiston Respublikasi Hisob palatasini tashkil etish toʻgʻrisida” 2002-yil 21-iyundagi PF-3093-sonli Farmoni 3-bandining ikkinchi xatboshi va mazkur Farmonning 1-ilovasi oʻz kuchini yoʻqotgan deb hisoblansin. 3. Ushbu Farmonning ijrosini nazorat qilish Oʻzbekiston Respublikasi Prezidenti Davlat maslahatchisining birinchi oʻrinbosari V.A.Golishev zimmasiga yuklatilsin.
MUDDATLI HARBIY XIZMATNI OʻTAYOTGAN HARBIY XIZMATChILARGA OʻZBEKISTON RESPUBLIKASI OLIY TAʼLIM MUASSASALARIGA OʻQIShGA KIRISh UChUN TAVSIYANOMALAR BERISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2012-12-01)

Oʻzbekiston Respublikasi Prezidentining 2005-yil 31-oktabrdagi PQ–213-sonli “Oʻzbekiston Respublikasi Qurolli Kuchlari safida muddatli harbiy xizmatni oʻtayotgan harbiy xizmatchilarga beriladigan imtiyozlar tizimini yanada takomillashtirish chora-tadbirlari toʻgʻrisida”gi qarorini ijro qilish maqsadida qaror qilamiz: 1. Muddatli harbiy xizmatni oʻtayotgan harbiy xizmatchilarga Oʻzbekiston Respublikasi oliy taʼlim muassasalariga oʻqishga kirish uchun tavsiyanomalar berish tartibi toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng, oʻn kundan keyin amalga kiritiladi.
Oʻzbekiston Respublikasi Vazirlar Mahkamasining “Oʻzbekiston Respublikasi Qurolli Kuchlari serjantlarining maqomi toʻgʻrisida” 2004-yil 12-apreldagi 170-son qaroriga oʻzgartirishlar kiritish haqida
(resolution, 2005-10-25)

Oʻzbekiston Respublikasi Prezidentining “Oʻzbekiston Respublikasi Qurolli Kuchlari harbiy xizmatchilarini ijtimoiy muhofaza qilish tizimini yanada takomillashtirish chora-tadbirlari toʻgʻrisida” 2005-yil 19-avgustdagi PQ–158-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasi Qurolli Kuchlari serjantlarining maqomi toʻgʻrisida” 2004-yil 12-apreldagi 170-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin. 1. 3-band “a” kichik bandining uchinchi—beshinchi xatboshi quyidagi tahrirda bayon qilinsin: “3 yildan 5 yilgacha xizmat muddatini oʻtaganda — 15%; 5 yildan 10 yilgacha xizmat muddatini oʻtaganda — 25%; 10 yildan 20 yilgacha xizmat muddatini oʻtaganda — 30%”. 2. 1-ilovadagi 34-band “b” kichik bandining ikkinchi—toʻrtinchi xatboshi quyidagi tahrirda bayon qilinsin: “3 yildan 5 yilgacha xizmat muddatini oʻtaganda — 15%; 5 yildan 10 yilgacha xizmat muddatini oʻtaganda — 25%; 10 yildan 20 yilgacha xizmat muddatini oʻtaganda — 30%”.
VAZIRLAR MAHKAMASINING “USTAV SARMOYASIDA DAVLAT ULUShI 50 FOIZDAN ORTIQ BOʻLGAN TIJORAT BANKLARI KENGAShLARI RAISLARINI TASDIQLASh TOʻGʻRISIDA” 2000-YIL 11 IYuLDAGI 265-SON QARORIGA OʻZGARTIRIShLAR KIRITISh HAQIDA
(resolution, 2021-02-22)

Vazirlar Mahkamasining “Bank tizimini isloh qilishga doir qoʻshimcha chora-tadbirlar toʻgʻrisida” 2000-yil 24-martdagi 104-son qaroriga muvofiq Vazirlar Mahkamasi qaror qiladi: Vazirlar Mahkamasining “Ustav sarmoyasida davlat ulushi 50 foizdan ortiq boʻlgan Tijorat banklari kengashlari raislarini tasdiqlash toʻgʻrisida” 2000-yil 11-iyuldagi 265-son qarorining 1-bandida: uchinchi xatboshi quyidagi tahrirda bayon qilinsin: “Musayev D.O. — Oʻzbekiston Respublikasi Moliya vazirining oʻrinbosari”; yettinchi xatboshi quyidagi tahrirda bayon qilinsin: “Rahimov S.B. — Oʻzbekiston Respublikasi Moliya vaziri”.
OʻZBEKISTON RESPUBLIKASI VAZIRLAR MAHKAMASI TARKIBIGA QISMAN OʻZGARTIRISHLAR KIRITISH TOʻGʻRISIDA
(resolution, 2025-11-26)

1. Oʻzbekiston Respublikasi Bosh vazirining oʻrinbosari — Tashqi ishlar vaziri lavozimi qisqartirilsin. 2. Oʻzbekiston Respublikasi Tashqi ishlar vaziri lavozimi kiritilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Tadbirkorlik subyektlarini huquqiy himoya qilish tizimini yanada takomillashtirish chora-tadbirlari toʻgʻrisida” 2005-yil 14-iyundagi PF-3619-son Farmoniga muvofiq Vazirlar Mahkamasi qaror qiladi: 2. Vazirlar Mahkamasining 1997-yil 30-yanvardagi 56-son qarori (Oʻzbekiston Respublikasi QT, 1997-y., 1-son, 3-modda) bilan tasdiqlangan Oʻzbekiston Respublikasi Hukumati qarorlariga kiritilayotgan oʻzgartirishlarning 3-bandi chiqarib tashlansin.
Isteʼmolchilarga elektr energiyasi yetkazib berish tartibi toʻgʻrisida nizomga oʻzgartirishlar kiritish haqida
(order, 2014-03-17)

Oʻzbekiston Respublikasi Vazirlar Mahkamasining 2005-yil 27-yanvardagi 32-sonli qarori bilan Elektr energiyasidan foydalanish qoidalari tasdiqlanganligi munosabati bilan, buyuraman: 1. “Oʻzdavenergonazorat” inspeksiyasining 2004-yil 24-dekabrdagi 415-son buyrugʻi bilan tasdiqlangan “Isteʼmolchilarga elektr energiyasi yetkazib berish tartibi toʻgʻrisida nizom”ning 33-bandida (2005-yil 9-iyul, roʻyxat raqami 1440 — Oʻzbekiston Respublikasi Qonun hujjatlari toʻplami, 2005-yil 2-son, 11-modda) “2003-yil 16-iyundagi 271-son” soʻzlari “2005-yil 27-yanvardagi 32-son” soʻzlari bilan almashtirilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab, 10 kun oʻtganidan soʻng kuchga kiritilsin.
ISTEʼMOLChILARNING ELEKTR QURILMALARIDAN TEXNIK FOYDALANISh QOIDALARIGA OʻZGARTIRIShLAR KIRITISh TOʻGʻRISIDA
(order, 2021-08-10)

Oʻzbekiston Respublikasi Vazirlar Mahkamasining 2005-yil 27-yanvardagi 32-sonli qarori bilan Elektr energiyasidan foydalanish qoidalari tasdiqlanganligi munosabati bilan, buyuraman: 1. “Oʻzdavenergonazorat” inspeksiyasining 2004-yil 21-maydagi 207-son buyrugʻi bilan tasdiqlangan “Isteʼmolchilarning elektr qurilmalaridan texnik foydalanish qoidalari”ning 11-bandi toʻqqizinchi xatboshida (2004-yil 9-iyul, roʻyxat raqami 1383 — Oʻzbekiston Respublikasi Qonun hujjatlari toʻplami, 2004-yil 27-son, 317-modda) “2003-yil 16-iyundagi 271-son” soʻzlari “2005-yil 27-yanvardagi 32-son” soʻzlari bilan almashtirilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab 10 kun oʻtganidan soʻng kuchga kiritilsin.
Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF–2326-son Farmoniga oʻzgartirishlar kiritish toʻgʻrisida
(decree, 2005-03-02)

Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF–2326-son Farmoniga quyidagi oʻzgartirishlar kiritilsin: 7-bandidagi “Vazirlar Mahkamasining” soʻzlari “Oʻzbekiston Respublikasi Prezidentining” soʻzlari bilan almashtirilsin; 1-ilovaning 5-bandidagi “Vazirlar Mahkamasiga” soʻzlari “Oʻzbekiston Respublikasi Prezidenti devoniga” soʻzlari bilan almashtirilsin; 2-ilovaning 3-bandidagi “Vazirlar Mahkamasi” soʻzlari “Prezidenti” soʻzi bilan almashtirilsin; 2-ilovaning 4-bandi “g” kichik bandidagi “Vazirlar Mahkamasiga” soʻzlari “Oʻzbekiston Respublikasi Prezidenti devoniga” soʻzlari bilan almashtirilsin.
Oʻzbekiston Respublikasi Vazirlar Mahkamasi rahbariyati tarkibiga oʻzgartirish kiritish toʻgʻrisida
(resolution, 2005-08-10)

Vazirlar Mahkamasi qaror qiladi: 1. Vazirlar Mahkamasi rahbariyati tuzilmasida Oʻzbekiston Respublikasi Bosh vazirining oʻrinbosari — Iqtisodiyot vaziri lavozimi tugatilsin. 2. Oʻzbekiston Respublikasi Bosh vazirining birinchi oʻrinbosari — Iqtisodiyot vaziri lavozimi kiritilsin.
OʻZBEKISTON RESPUBLIKASI HUKUMATI BILAN POKISTON ISLOM RESPUBLIKASI HUKUMATI OʻRTASIDA XALQARO TERRORIZMGA QARShI KURASh SOHASIDA HAMKORLIK TOʻGʻRISIDAGI BITIMNI (TOShKENT, 2005 YIL 6 MART) RATIFIKATSIYA QILISh HAQIDA
(law, 2005-09-13)

Oʻzbekiston Respublikasi Hukumati bilan Pokiston Islom Respublikasi Hukumati oʻrtasida xalqaro terrorizmga qarshi kurash sohasida hamkorlik toʻgʻrisidagi Bitim (Toshkent, 2005-yil 6-mart) ratifikatsiya qilinsin.
XOʻJALIK YuRITUVChI SUBYEKTLARNING QUVVATI 10 KILOVATTGAChA BOʻLGAN ELEKTR USKUNALARINI ULASh TARTIBI TOʻGʻRISIDAGI NIZOMNI TASDIQLASh HAQIDA
(order, 2011-05-07)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan “Oʻzdavenergonazorat” davlat inspeksiyasi toʻgʻrisidagi Nizomga asosan, buyuraman: 1. Ilova* qilinayotgan “Xoʻjalik yurituvchi subyektlarning quvvati 10 kilovattgacha boʻlgan elektr uskunalarini ulash tartibi toʻgʻrisidagi nizom” tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab, 10 kun oʻtganidan soʻng kuchga kiritilsin. 3.Ushbu buyruqning bajarilishini nazorat qilishni oʻz zimmamda qoldiraman.